<classify> KULWA MZEE-DAR ES SALAAM WAKILI anayemtetea Mwandishi wa habari za uchunguzi, Erick Kabendera39, Jebra Kambole, ameieleza mahakama kwamba afya ya mteja wake imetetereka,aliumwa ghafla gerezani akapooza miguu na kushindwa kutembea kwa siku mbili. Kambole alidai hayo jana katika Mahakama ya Hakimu Mkazi Kisutu mbeleya Hakimu Mkazi, Janeth Mtega wakati kesi hiyo ilipokuwa ikitajwa mbele yakekwa sababu Hakimu Augustine Rwizile anayesikiliza kesi hiyo kuwa na udhuru. Akiiwakilisha Jamhuri, Wakili wa Serikali Mwandamizi, Wankyo Simon,alidai upelelezi wa kesi hiyo haujakamilika wanaomba tarehe nyingine yakutajwa. Kabla ya kuahirishwa kwa kesi hiyo, Wakili Jebra alidai ana hoja mbiliza kuwasilisha mahakamani kuhusu mteja wake. Alidai hoja ya kwanza anaomba upelelezi ukamilike haraka na hoja yapili kuhusu afya ya mteja wake. Mheshimiwa Agosti 21 mteja wetu aliumwa ghafla akiwa gerezani,mpaka leo anapata shida ya kupumua ukifika muda wa usiku. Agosti 21 hiyo hiyo mteja wetu alipooza miguu yote miwiliakashindwa kutembea kwa siku mbili, akaishiwa nguvu, kama mawakili na nduguzake hatujui anachoumwa. Tunaomba mahakama ilielekeze Jeshi la Magereza ili akapimwesababu hajapata matibabu, tunaomba apelekwe Muhimbili sababu atapimwa kunavifaa vyote,alidai. Akijibu Wakili Wankyo alidai mahakama hiyo haina mamlaka ya kutoa amriyoyote kutokana na mazingira ya kesi isipokuwa atawahimiza Askari Magerezawafuate taratibu zao ili mshtakiwa apate matibabu. Alidai Magereza wanao utaratibu wao, wako mahakamani wanasikia hoja zawakili wa mshtakiwa hivyo watayafanyia kazi. Hakimu Mtega alisema mahakama imesikia hoja za pande zote mbili,Hakimu anayesikiliza kesi hiyo atapitia na kutoa uamuzi, aliahirisha kesi hadiSeptemba 12. Kabenderaalifikishwa mahakamani kwa mara ya kwanza, Agosti 5, 2019 akikabiliwa namashtaka matatu, ambayo ni kuongoza genge la uhalifu, kukwepa kodi nakutakatisha zaidi ya Sh173.2 milioni. Kwa mujibu wa hati ya mashtaka, shtaka la kwanza linalomkabili nikwamba kati ya Januari mwaka 2015 na Julai 2019 maeneo mbalimbali ya Dar esSalaam Kabendera na wengine ambao hawapo mahakamani anadaiwa alitoa msaadakwenye genge la uhalifu kwa nia ya kujipatia fedha. Katika shtaka la pili, anadaiwa kukwepa kodi, ambapo kati ya Januari,2015 na Julai 2019 maeneo mbalimbali ya Dar es Salaam bila sababu za msingialikwepa kulipa kodi Sh 173,247,047.02 kwa Mamlaka ya Mapato Tanzania TRA. Katika shtaka la tatu la kutakatisha fedha, inadaiwa katika tarehe hizomshtakiwa alitakatisha kiasi hicho cha fedha huku akijua zimetokana na zao lakusaidia genge la uhalifu na kukwepa kodi. Kabenderaalifikishwa mahakamani kwa mara ya kwanza, Agosti 5, 2019 akikabiliwa namashtaka matatu, ambayo ni kuongoza genge la uhalifu, kukwepa kodi nakutakatisha zaidi ya Sh173.2 milioni. Mshtakiwaalisomewa mashtaka hayo mbele ya Hakimu Mkazi Mwandamizi Augustine Rwizile. Hatahivyo, mshtakiwa Kabendera hakuruhusiwa kujibu kitu chochote mahakamani hapokwa kuwa Mahakama ya Hakimu Mkazi Kisutu haina mamlaka ya kusikiliza kesi hiyoisipokuwa kwa kupata kibali kutoka kwa DPP.  <topic>: kitaifa 